ઉલ્લેખનીય છે કે રવિવારે સાંજે 5 વાગ્યાની આસપાસ રાકેશ શાહ પોતાના પત્ની સાથે સ્કૂટર લઈને જઈ રહ્યા હતા. માણેકબાગ બસ સ્ટેન્ડ પાસેથી નેહરુનગર જતી વખતે તેમણે હેલમેટ નહોતો પહેર્યો. ત્યારે રસ્તા પરથી પસાર થઈ રહેલા કોઈ શખ્સે તેમનો ફોટો પાડીને સોશિયલ મીડિયા પર વાયરલ કરી દીધો હતો. એ સમયે ટ્રાફિક પોલીસ BRTS કોરિડર પાસે ખાનગી વાહનો સામે જુંબેશ ચલાવી રહી હતી. 6 વાગ્યાની આસપાસ રાકેશ શાહને નિયમનું ઉલ્લંઘન કર્યું હોવાનું ભાન થતાં તેઓ માણેકબાગ બીઆરટીએસ કોરિડોરે પરત આવ્યા અને હેલમેટ ન પહેરવા બદલ 100 રૂપિયાનો દંડ ભર્યો.